b'\n_START_ARTICLE_\nSimon Glazer\n_START_SECTION_\nBiografija\n_START_PARAGRAPH_\nGim\xc4\x97 1876\xc2\xa0m. Kaune. Siekdamas i\xc5\xa1vengti nuo \xc5\xa1aukimo \xc4\xaf Rusijos imperijos kariuomen\xc4\x99 pab\xc4\x97go \xc4\xaf Palestin\xc4\x85, 1902 m. emigravo \xc4\xaf JAV, kur tapo Ohajo valstijos Toledo miesto rabinu. 1907 m. tapo Montrealio rabinu, v\xc4\x97liau tapo Montrealio ir Kvebeko sinagog\xc5\xb3 vyriausiuoju rabinu. 1910 m. \xc4\xafk\xc5\xabr\xc4\x97 Montrealio \xc5\xbeyd\xc5\xb3 prieglaud\xc4\x85, prisid\xc4\x97jo prie jidi\xc5\xa1 kalba leid\xc5\xbeiamo laikra\xc5\xa1\xc4\x8dio Keneder Adler atsiradimo. 1918 m. susipyk\xc4\x99s su kitu Montrealio rabinu i\xc5\xa1vyko \xc4\xaf JAV, kur tapo Sietlo rabinu. 1923 m. i\xc5\xa1vyko \xc4\xaf Niujork\xc4\x85, kur tapo Harlemo sinagogos rabinu, 1927 m. Bruklino, o 1930 m. Manhatano rabinu. Dirbdamas Niujorke buvo JAV ir Kanados rabin\xc5\xb3 ortodoks\xc5\xb3 tarybos pirmininku. Buvo aktyvus sionistas, \xc5\xa1ia tema para\xc5\xa1\xc4\x97 nema\xc5\xbeai knyg\xc5\xb3. Kovojo prie\xc5\xa1 kvot\xc5\xb3 \xc5\xbeyd\xc5\xb3 imigrantams paskelbim\xc4\x85, ta\xc4\x8diau kvotos vistiek buvo paskelbtos, bet u\xc5\xbe tai \xc5\xa1is procesas buvo ilgam u\xc5\xbevilkintas, o tai pad\xc4\x97jo daug \xc5\xbeyd\xc5\xb3 \xc5\xa1eim\xc5\xb3 laisvai imigruoti \xc4\xaf JAV.'